《感钱王战台》
金朝·施宜生

层层楼阁捧昭回，元是钱王旧战台。
山色不随兴废去，水声长逐古今来。
年光似月生还没，世事如花落又开。
多少英雄无处问，夕阳行客自徘徊。

作者简介：（?—1160）邵武人，原名达，字明望。徽宗政和四年擢第，授颍州教授。钦宗靖康元年走江南。以罪北逃事伪齐。齐废归金，累迁翰林侍讲学士。金完颜亮正隆四年使宋贺正旦，以隐语“今日北风甚劲”及“笔来”暗示金将南侵。使还，其副使告发，被烹死。